கேள்வி: டோல் பூர்ணிமா குறித்து விரிவாக சொல்லுங்கள்.
பதில்: டோலா பூர்ணிமா, டோலா ஜாத்ரா, டூல் உத்சவ் அல்லது டீல் என்றும் பிரபலமாக அறியப்படும் இந்த இந்துப் பண்டிகை விரஜபூமி, வங்காளதேசம் மற்றும் இந்தியாவின் மாநிலங்களும் ஆட்சிப்பகுதிகளும் ஒடிசா, அசாம், திரிபுரா மற்றும் மேற்கு வங்காளம் ஆகியவற்றின் முக்கியமான ஹோலி பண்டிகையாகும். இந்த திருவிழா ராதை மற்றும் கிருட்டிணன் தெய்வீக ஜோடிகளுக்கு அர்ப்பணிக்கப்பட்டுள்ளது. இது பொதுவாகப் பௌர்ணமி இரவு அல்லது ''பால்குன்'' மாதத்தின் பதினைந்தாம் நாளில் முக்கியமாகக் கோபால சமூகத்தால் கொண்டாடப்படுகிறது.
கேள்வி: டோல் பூர்ணிமா - புஷ்டிமார்க் பற்றி தகவல் சொல்.
பதில்: வல்லபாச்சார்யா புஷ்டிமார்க் பாரம்பரியத்தில், டோலோத்சவம் அதிக உற்சாகத்துடன் கொண்டாடப்படுகிறது. ராதா கிருட்டிணரின் விக்கிரகங்கள் இந்தோலா என்று அழைக்கப்படும் சிறப்பு ஊஞ்சலில் வைக்கப்பட்டு பக்தர்கள் பலவிதமான வண்ணங்களுடன் விளையாடுகிறார்கள். ஹோரி-டோலில் உள்ள ஈர்ப்பின் முக்கிய மையம் சிறீநாதன் கோயில் ஆகும். இது இந்த பாரம்பரியத்தின் முக்கிய வழிபாட்டுத் தலமாகக் கருதப்படுகிறது.
கேள்வி: டோல் பூர்ணிமா - கௌடிய வைஷ்ணவம் பற்றி தகவல் சொல்.
பதில்: கௌடிய வைணவம், ராதை மற்றும் கிருட்டிணன் ஒருங்கிணைந்த அவதாரமாகப் போற்றப்படும் சைதன்யர் பிறந்த நாள் என்பதால், இந்த விழா மேலும் முக்கியத்துவம் வாய்ந்தது. இவர் ஒரு சிறந்த துறவி மற்றும் தத்துவஞானி ஆவார். சைத்தன்யர் இந்தியாவில் பக்தி இயக்கத்தை வளர்ப்பதில் முக்கியப் பங்கு வகித்தார். இவர் கௌடிய வைணவ மரபை நிறுவியவரும் ஆவார்.
கேள்வி: டோல் பூர்ணிமா - கொண்டாட்டம் பற்றி தகவல் சொல்.
பதில்: டோல் பூர்ணிமா புனித நாளில், கிருஷ்ணர் மற்றும் அவரது அன்புக்குரிய ராதையின் மூர்த்தி, வண்ணப் பொடிகளால் அலங்கரிக்கப்பட்டு, பூசப்பட்டுள்ளனர். விரஜபூமி, வங்காளம், ஒடிசா மற்றும் அசாம் ஆகிய மாநிலங்களில், இராதா கிருஷ்ணன் மூர்த்திகள் மலர், இலை, வண்ண உடை மற்றும் காகிதம் அலங்கரிக்கப்பட்ட பல்லக்கு ஊர்வலமாக எடுத்துச் செல்லப்படுகிறார்கள். ஊர்வலம் இசை, சங்கு முழங்க, எக்காளக் கொம்புகள் மற்றும் 'ஜெய்' (வெற்றி) மற்றும் ஹோரி போலா என்ற முழக்கங்களுடன் முன்னோக்கிச் செல்கிறது. அசாம் பிராந்தியத்தில், 16ஆம் நூற்றாண்டின் அசாமியக் கவிஞர் மாதவ்தேவின் "''பாகு கேலே கொருணமோய்''" போன்ற பாடல்களைப் பாடுவதன் மூலம் திருவிழா குறிக்கப்படுகிறது, குறிப்பாக பார்பெட்டா சத்ராவில். 15ஆம் நூற்றாண்டின் துறவியும், கலைஞரும், சமூக சீர்திருத்தவாதியுமான சிறீமந்தா சங்கர்தேவ் அசாமின் நகோன் உள்ள போர்டோவாவில் டோல் கொண்டாடினார். பாரம்பரியமாகப் பூக்களால் செய்யப்பட்ட வண்ணங்களுடன் விளையாடுவதும் இத்திருவிழாவில் ஒரு நிகழ்வாகும்.
கேள்வி: டோல் பூர்ணிமா - நூல் பட்டியல் பற்றி விளக்கவும்.
பதில்: * வர்மா, வனிஷ் (2002).''இந்தியாவின் விரதங்கள் மற்றும் பண்டிகைகள்'' . புது தில்லி: டயமண்ட் பாக்கெட் புக்ஸ்.